|  |  |  |
| --- | --- | --- |
| **Berzence Nagyközség Polgármesterétől****Berzence, Szabadság tér 19.****Telefon: 82/546-091****e-mail: berzencepolgarmester@gmail.com** | Berzence | **Hivatali kapu:** **rövid neve: SJFDI,** **KRID** **azonosító: 601024153** |

|  |  |  |
| --- | --- | --- |
| **Ügyiratszám: BER/ - /2025** |  |  |

**E l ő t e r j e s z t é s**

**Berzence Nagyközség Önkormányzata Képviselő-testületének**

**2025. év március hó 25. napján tartandó ülésére**

*3. napirendi pont*

**Tárgy: Berzence Nagyközség Önkormányzat Képviselő-testületének 2025 – 2029 évekre szóló gazdasági programjának megtárgyalása**

**Előterjesztő: Keszericze István polgármester**

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (Mötv.) 116. §-a értelmében a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős.

A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól. A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják. A gazdasági program, fejlesztési terv - a megyei területfejlesztési elképzelésekkel összhangban - tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket.

A gazdasági programot, fejlesztési tervet a képviselő-testület az alakuló ülését követő hat hónapon belül fogadja el.

Kérem a Tisztelt Képviselő-testülete, hogy az előterjesztést megvitatni és a határozati javaslatot elfogadni szíveskedjen.

**HATÁROZATI JAVASLAT**

Berzence Nagyközség Önkormányzatának Képviselő-testülete a 2025-2029. évi gazdasági programot az előterjesztés melléklete szerint elfogadja.

Berzence, 2025. március 17.

|  |  |
| --- | --- |
|  | **Keszericze István**polgármester |

**BERZENCE NAGYKÖZSÉG ÖNKORMÁNYZATÁNAK**

**GAZDASÁGI PROGRAMJA**

**2025-2029.**

Az Mötv. 116. § (5) bekezdése alapján Berzence Nagyközség Önkormányzatának 2025-2029. évekre vonatkozó fejlesztési elképzeléseit, célkitűzéseit a következők szerint terjesztem elő.

**Alapvető feladatok**:

* a település működőképességének biztosítása, a kötelező és önként vállalt feladatok ellátásához szükséges feltételek megteremtése
* az ésszerű és takarékos gazdálkodás elvének fokozott betartása, az önkormányzati vagyon megőrzése
* a társulási fenntartású intézményrendszer zavartalan működtetése
* az anyagi lehetőségek figyelembevételével a fejlesztési tervek megvalósítása.
* a Berzencei Roma Nemzetiségi Önkormányzattal együttműködés

**Berzence gazdálkodása, gazdasági céljai, a fejlesztés fő irányai:**

* bel- és külterületi utak, járdák karbantartása, belvíz elvezetés pályázati források bevonásával felújítása
* intézményrendszer működtetése
* a közvilágítás korszerűsítése létesítése
* háziorvosi rendelő (egy orvosi körzet miatt) kialakítása
* építési telkek értékesítése kedvezményes áron családok letelepítés érdekében
* a turizmushoz kapcsolódó fejlesztések és beruházások támogatása-megvalósítása

(önkormányzati belterületek rendbetétele, Várdomb-történelmi emlékhely, látógatóhelyek kialakítása)

* a temető üzemeltetése, urnafal építése, kerítés építése
* önkormányzati bérlakások felújítása
* települési térfigyelő-rendszer kiépítése
* gyalogosátkelőhelyek kialakítása
* rendezési terv felülvizsgálata

**Közélet, kultúra, sport:**

* Berzencei Zrínyi Miklós Művelődési Ház működési feltételeinek biztosítása

(kulturális-, szórakoztató és egyéb programok, rendezvények megtartása)

* Berzencei Zrínyi Miklós Művelődési Ház az intézmény teljeskörű felújítása
* Bemutatóhely funkcióinak bővítése
* helytörténeti emlékek gyűjtése, gondozása, bemutatása, Értéktár Bizottság működési feltételeinek biztosítása
* iskolai tanulmányi díj fenntartása
* közbiztonság helyi feladatainak támogatása
* tűzvédelem helyi feladatainak támogatása
* rendezvénytér kialakítása
* információs táblák kihelyezése a település több pontján
* alapítványok és civil szervezetek működési feltételeinek támogatása
* települési egyéni-, csapat-, és tömegsportok támogatása
* egyházzal való együttműködés
* horgászsport támogatása, horgászturizmus fejlesztése.

**Környezetvédelem, hulladékgazdálkodás:**

* intézményeknél energetikai korszerűsítés fejlesztése
* a település és annak külterületének természeti adottságainak megőrzése, gondozása
* a település fásítása, virágosítása
* illegális lerakóhelyek feltárása, megszüntetése
* szelektív gyűjtés feltételeinek fejlesztése

**Szociális tevékenység, egészségügy:**

* önkormányzati társulás által működtetett gyermekjóléti és családsegítő szolgálat-, házi gondozószolgálat, idősellátás fenntartása
* háziorvosi-, fogorvosi-, védőnői szolgálatok működési feltételeinek támogatása
* a munkanélküliek foglalkoztatásának biztosítása, közmunkaprogram folytatása

**Önkormányzat tájékoztatási, kapcsolattartási rendszere:**

* személyes ügyfélfogadás biztosítása
* eseti szórólapok, tájékoztatók kiküldése
* a Berzencei Határszél önkormányzati hírlevél rendszeres kiadása
* önkormányzati facebook, youtube és HOLMI csatorna működtetése
* a honlap aktualitásának folyamatos biztosítása

**Együttműködési és partnerkapcsolatok:**

* Csurgói kistérség településekkel való együttműködés fenntartása
* Csíkszentdomokossal való testvértelepülési kapcsolat felülvizsgálata

A gazdasági programmal elérni kívánt cél, hogy a 2029. évre Berzence előzőekben felsorolt értékeit, kapcsolatrendszerét, intézményhálózatát, közterületeit, szolgáltatásait fejlesztve, működésében, megjelenésében, állandó lakosainak jó közérzetet biztosító, európai színvonalú, fejlődő település maradjon.

Külön kiemelendő fontos cél a helyi fiatalok letelepedésének, illetve helyben tartásának, a családok együtt maradásának segítése, az önkormányzati munkahelyek lehetőség szerinti megtartása, valamint elsősorban helyi lakosok foglalkoztatása.

Berzence Nagyközség Önkormányzatának Képviselő-testülete \_\_/2025.(III.25.) számú határozatával Berzence Nagyközség Önkormányzatának a 2025-2029 évekre vonatkozó Gazdasági Programját jóváhagyta.

Berzence, 2025. március

|  |  |
| --- | --- |
|  | **Keszericze István**polgármester |